Správa zo zahraničnej pracovnej cesty

1.	Účastník ZPC:

Meno, priezvisko, tituly:			Mária HARACHOVÁ, PhDr.
Ľubomír KUCKA, PhDr.
Oľga ŠTEVKOVÁ, Mgr.

Názov a adresa pracoviska:		Centrum vedecko-technických informácií SR, Lamačská cesta 8/A, 811 04, Bratislava
Pracovné  zaradenie, funkcia		Mária HARACHOVÁ, PhDr., oddelenie informačnej podpory TT, vedúca
Ľubomír KUCKA, PhDr., oddelenie informačnej podpory TT, zamestnanec
Oľga ŠTEVKOVÁ, Mgr., oddelenie informačnej podpory TT, zamestnankyňa
Znalosť jazykov:				Mária HARACHOVÁ, PhDr. - anglicky
Ľubomír KUCKA, PhDr. – anglicky
Oľga ŠTEVKOVÁ, Mgr. - anglicky

2.	Zahraničná pracovná cesta:
Štát, mesto:					Rumunsko, Iasi
Vykonaná v dňoch:				18. 6. – 21. 6. 2013
Názov a adresa prijímajúcej organizácie:	National Institute of Inventics, Iasi, 
Účel cesty: 		Spoločný seminár – koučing zástupcov stredísk PATLIB za účasti lektorky EPÚ v rámci pilotného projektu. 
Spôsob jej financovania:		75% prostriedkov hradí EPÚ a 25% CVTI SR.
 
3.	Rámcový program pobytu: Spoločný seminár – koučing za účasti lektora EPÚ v rámci pilotného projektu

18.6. 2013	7,00 – odchod autobusom z Bratislavy na letisko Viedeň
9,15 – odlet z Viedne, 14,00 – prílet Iasi, Rumunsko
Úvodné stretnutie s účastníkmi spoločného seminára (Česká republika, Poľsko, Lotyšsko, Rumunsko)
19.6.2013 	8,30 - 17,00 - účasť na seminári a oficiálnom otvorení 17.medzinárodnej konferencie výskumu, inovácii a transferu technológií a výstavy vynálezov Inventica 2013,  workshop ( Gheorge Asachi Technical University)
20.6.2013	8,30 – 17,00 - účasť na seminári ( Gheorge Asachi Technical University) Workshop v 4 pracovných skupinách
21.6.2013	9,00 – 13, 00 - seminár (Institutul National Inventica), vyhodnotenie seminára
14,00 – odlet z Iasi – Bukurešť – Viedeň, 17,20 -  prílet Viedeň, 19,30- príchod do Bratislavy (bus)

4.	Stručný priebeh rokovaní, resp.  študijného pobytu: Spoločný seminár – koučing za účasti lektora EPÚ v rámci pilotného projektu.

Spoločný seminár bol v poradí tretí v rámci tréningového programu EPÚ pričom nosnou témou bolo: organizovanie výstav a veľtrhov z oblasti  inovácií a transferu technológii vrátane zabezpečenia výstavných stánkov, marketingu, finančných nákladov a odborného personálu na takéto podujatia. Účastníci spoločného seminára boli: Rumunsko - stredisko PATLIB z Národného inštitútu pre vynálezy v Iasi, Poľsko – stredisko PATLIB Varšava pri Poľskom patentovom úrade, Lotyšsko – stredisko PATLIB Riga pri Lotyšskom patentovom úrade, Česká republika – stredisko ARID z Hradca Králové.za Slovensko – stredisko PATLIB Bratislava z CVTI SR. 

Seminár bol rozdelený do nasledovných blokov:

•	Prezentácia výsledkov výskumu a vývoje - organizovanie výstav a veľtrhov vrátane spätnej väzby s potenciálnym spotrebiteľom služieb
•	Odborné workshopy – organizovanie konferencií, výstav pre jednotlivé cieľové skupiny – mládež a deti, akademický sektor, transfer technológií, malé a stredné podniky
•	Vzťahy pred/po výstave so spotrebiteľom, vyhodnotenie výstav veľtrhov, spätná väzba

Lektor z  Národného inštitútu pre vynálezy v Iasi M. Frunza prezentoval skúsenosti ako propagovať výsledky výskumu a vývoja. Jednou z foriem prezentácie je organizovanie výstavy vynálezov a inovácií. Na pôde technickej univerzity sa konal už 17. ročník takejto výstavy. Vystavovatelia boli najmä z akademického sektora, výskumu a vývoja. Okrem domácich účastníkov sa pravidelne výstavy vynálezov a inovácií zúčastňujú zahraniční partneri - Rusko, Moldavsko, Poľsko, Ukrajina  ap. Lektorka z EPÚ Viedeň Lisa McDonald-Maier prezentovala organizačné, personálne a materiálne zabezpečenie výstav a veľtrhov z pohľadu marketingových a propagačných aktivít EPÚ vrátane plánovania finančných zdrojov. Zdôrazňovala najmä fázu po veľtrhu, teda jeho vyhodnotenie a prácu s klientom - spätnú väzbu s potenciálnym používateľom patentových informačných služieb. Na záver seminára Bogdan Rusu prezentoval spôsoby marketingu a práce s klientmi. Spoločný seminár bol doplnený workshopmi.

5.	Odporúčané závery:

•	Na základe získaných teoretických informácií o organizovaní odborných podujatí a tiež praktickej možnosti zúčastniť sa na výstave zameranej na prezentáciu výskumných aktivít a vynálezov vysokých škôl a výskumných ústavov z Rumunska, Moldavska, Ruska, Ukrajiny a Talianska navrhujeme zorganizovať v budúcom roku podobné podujatie aj na pôde Centra VTI SR, ktoré by iniciovalo tradíciu takýchto podujatí.
•	Podujatie by malo charakter výstavy, na ktorej by si formou posterových prezentácií na paneloch predstavili výsledky svojej výskumnej činnosti vysoké školy a ústavy SAV. V prvej etape by účastníkmi boli len VŠ a výskumné ústavy zo Slovenska, v budúcnosti by sa mohlo uvažovať aj o zahraničnej účasti, prípadne rozšírení na cieľovú skupinu - MSP. Výstavu odporúčame doplniť o seminár, školenie, konferenciu ap.
•	Centrum VTI SR by mohlo vytvoriť priestor pre predstavenie výsledkov výskumnej činnosti, vynálezov ap. aj z dôvodu, že v ňom pôsobia kvalifikovaní pracovníci dvoch centier: Strediska PATLIB, ktoré poskytuje informácie z oblasti priemyselno-právnej ochrany a komercializácie výsledkov výskumnej činnosti rôznym cieľovým skupinám a tiež CTT s podobným zameraním, orientujúce sa na akademickú obec. 

Z.: členovia PATLIB, CTT, ev. NCPVaT
T.: Priebežne
6.	 Prehľad prinesenej dokumentácie a miesto jej uloženia
Získaná dokumentácia sa týka programu seminára a prezentácií je k dispozícii v oddelení informačnej podpory transferu technológií (stredisko PATLIB). 

7.	Osobitne vyhodnotený očakávaný prínos ZPC

•	Prínosom ZPC bola možnosť získať informácie a skúsenosti od zástupcov zúčastnených stredísk PATLIB. Prospešná bola vzájomná výmena skúseností v oblasti propagácie služieb, marketingu  a spolupráce.
•	Prínosom bola priama konzultácia s lektorkou EPÚ.

8.	Spôsob zverejnenia výsledkov ZPC, prenos získaných informácií

Správa a informácie zo seminára budú sprístupnené ďalším pracovníkom inštitúcie, ktorí sa zaoberajú otázkami priemyselného vlastníctva a transferu technológií.
Súhlasím so zverejnením správy na internete
Áno
Správu vypracoval: Mária Harachová, Ľubomír Kucka, Oľga Števková

Dátum:  3. 7. 2013

Správu schválil:  prof. RNDr. J. Turňa, CSc.